钦定古今图书集成/明伦汇编/官常典/第530卷 > 孛儿速
## 钦定古今图书集成/明伦汇编/官常典/第530卷 > 孛儿速

按《元史》本传：孛儿速，脱脱忒氏，世祖时直宿卫，扈驾
征哈剌章还。帝驻跸高阜，见河北有驾舟而来者，顾
谓左右曰：“‘是贼也，奈何’？孛儿速进曰：‘臣请御之’。”即解
衣径渡，挥戈刺死舟尾二人，拏其舟就岸。舟中之人
仓皇失措，帝命左右悉擒之。哈剌章平，以功论赏。子
荅荅呵儿，从征孛可有功，由宿卫陞武德将军，揭只
揭烈温千户所达鲁花赤。从征叛王乃颜也不干等，
奋戈击死数人，擒也不干，收其所管钦察之民。武宗
时，进怀远大将军、元帅。卒。